SKRAĆENI ZAPISNIK

13. sjednice Školskog odbora OŠ Trnovec koja je održana dana 5. rujna 2022. godine u prostorijama škole s početkom u 17,00 sati.

Točka 1.

Zapisnici 10., 11. i 12. sjednice Školskog odbora OŠ Trnovec koji su održani elektronski jednoglasno su prihvaćeni.

Točka 2.

 ODLUKA

Daje se suglasnost ravnateljici za zasnivanje radnog odnosa Sanjice Kosec i Željke Črnila na radno mjesto pomoćnice u nastavi u nepunom radnom vremenu od 20 sati ukupno tjedno.

Radni odnos zasniva se na određeno vrijeme od 5. rujna 2022. godine do kraja nastavne godine 2022./2023.

 Točka 3.

Ravnateljica upoznaje prisutne s Odlukom o broju učenika i razrednih odjela u šk.god. 2022./2023.

Produženi boravak počinje s radom 12. rujna 2022. godine. Ukupno se prijavilo 68 učenika u tri skupine.Način financiranja kao i prošle školske godine.

Proveden je postupak u projektu „ Osiguravanje školske prehrane za djecu u riziku od siromaštva“. U projekt je ušlo 58 učenika čiji roditelji primaju dječji doplatak.

Prehranu u školskoj kuhinji financira i Općina Trnovec Bartolovečki iz svojih programa o čemu se tijekom mjeseca rujna prikupljaju potvrde.

Održan je sastanak Povjerenstva za školsku kuhinju na kojem je predložena cijena školske

kuhinje 7,00 kn/učeniku dnevno ( 0,93 € 1 ) kako je predložila Županija.

 ŠO OŠ Trnovec donosi

 ODLUKU

u školskoj godini 2022./2023. cijena školske kuhinje iznosi 7,00 kuna ( 0,93 € 1).

 po učeniku dnevno.

Ista u privitku zapisnika.

OŠ Trnovec je i dalje u projektu MIŠ ( Muzej i škola ). Cijena iskaznice za cijelu godinu iznosi 10,00 kuna (1,33 € 1 ). Ove godine su na iskaznicama motivi radova učenika naše škole.

Posjet učenika 8. razreda Vukovaru 1. i 2. lipnja 2023. godine.

Roditeljima će putem razrednika biti dostavljene suglasnosti koje je potrebno potpisati vezano za izvannastavne i izborne aktivnosti, DOP, DOD i ostalo sukladno GDPR.

 Točka 4.

Dio školske zgrade iz 1929. i 1962. godine je vještačen te je od strane stručnjaka utvrđeno da je obnova toga dijela neisplativa zbog dotrajalosti. Prijedlog je srušiti taj dio i na tom prostoru izgraditi potpuno novi dio zgrade koji će zadovoljiti uvjete moderne nastave. Međutim , u tom dijelu zgrade imamo 7 učionica koje koristimo svakodnevno – drugih prostora nemamo. Obzirom na spomenutu dotrajalost zgrade i prije svega sigurnost učenika, potrebno ih je svake godine obnavljati i ulagati velika financijska sredstva.

1 Fiksni tečaj konverzije 7,53450

U lipnju je na jugozapadnom dijelu te zgrade promijenjena stolarija. U kolovozu je izvršena obnova fasade tog jugozapadnog pročelja. U tom dijelu zgrade u 4 učionice je pobrušen i polakiran parket.

U svim učionicama su obnovljene trakaste zavjese.

Za sve navedene radove financijska sredstva je osigurala Varaždinska Županija.

Na školskoj sportskoj dvorani (JPP) privatni partner je kroz ljetne praznike sanirao kompletnu krovnu površinu koja je prokišnjavala. Zamijenjen je i dio sportskog poda koji je bio najjače oštećen uslijed dugotrajnog prokišnjavanja.

 Točka 5.

Nema pitanja, sve obavijesti su rečene.

 ZAPISNIČAR. PREDSJEDNIK ŠKOLSKOG ODBORA:

 Vesna Roginek Romana Težački

KLASA. 003-07/22-01-5

URBROJ: 2186-137-05-22-2

1 Fiksni tečaj konverzije 7,53450